ปัญหาสินค้าเกษตรราคาตกต่ำ
ดึงยอดขาย แอมเวย์ หดพร้อมทุ่มงบโปรโมต,นายกิจธวัช ฤทธีราวี กรรมการผู้จัดการ บริษัท แอมเวย์ (ประเทศไทย) จำกัด เปิดเผยว่า จากปัญหาราคาพืชผลทางการเกษตรที่ลดลง ส่งผลให้ผลิตภัณฑ์ของบริษัทที่เกี่ยวข้องกับการเกษตรมียอดขายที่ปรับตัวลงตามไปด้วย หรือในปีนี้ คาดการณ์ว่าจะอยู่ที่ 500-600 ล้านบาท ซึ่งถือว่าน้อยกว่าเมื่อ 3 ปีที่แล้วที่เคยมียอดขายในสินค้าเพื่อการเกษตรอยู่ที่ 1,200 ล้านบาท,สำหรับภาพรวมผลประกอบการของบริษัทพบว่าตลอดปี 2558 ยังคงมีอัตราการเติบโต แต่อยู่ในระดับเล็กน้อย หรือจบปียอดขายรวมอยู่ที่ 16,300 ล้านบาท โดยปัจจัยที่ทำให้แอมเวย์ยังคงสามารถดำเนินธุรกิจและมีการเติบโตได้นั้น ส่วนหนึ่งมาจากการออกสินค้าใหม่ในกลุ่มต่างๆ ขณะเดียวกัน ยอดขายในผลิตภัณฑ์นิวทริไลท์ ซึ่งถือเป็นเรือธงและสร้างยอดขายหลักให้กับบริษัท ยังคงมีผลตอบรับที่ดีจากผู้บริโภค รวมถึงเมื่อช่วงเดือน ก.ย.ที่ผ่านมา บริษัทได้ทำการปรับราคาสินค้าให้สมาชิกสามารถซื้อสินค้าได้ในราคาเดียวกันกับนักธุรกิจของแอมเวย์ จากเดิมที่แพงกว่าประมาณ 5-6% เหล่านี้ล้วนแต่เป็นปัจจัยบวกต่อการดำเนินธุรกิจของบริษัทส่วนแผนการลงทุนบริษัทยังเดินหน้าสานต่อกลยุทธ์,แอมเวย์เน็กซ์ อย่างต่อเนื่อง เพื่อทำให้ผลิตภัณฑ์และบริการของแอมเวย์สามารถครองใจผู้บริโภคชาวไทยได้อย่างยั่งยืน จึงได้เตรียมแผนลงทุนเงินจำนวน 300 ล้านบาท เพื่อทำการปรับสาขาให้บริการเฟสแรกจำนวนกว่า 30 แห่ง จากสาขารวม 83 แห่ง คาดว่าจะใช้ระยะเวลา 3 ปีในการสร้าง แอมเวย์ ช็อป รูปแบบใหม่ ขณะนี้ได้เปิดที่บริเวณสุขุมวิท 54 มาเป็นระยะเวลา 1 เดือนแล้ว พบว่าคอนเซปต์ของช็อปใหม่นี้มียอดขายที่ดีกว่าแบบเดิมหรือมียอดขายเพิ่มขึ้น 10%,นายกิจธวัชกล่าวว่า ภาพรวมเศรษฐกิจของประเทศไทยในปี 2559 ส่วนตัวยังมองเป็นเชิงบวกอยู่ แม้ว่าจะยังไม่เห็นการกระตุ้นที่เกิดขึ้นอย่างชัดเจน แต่นับว่ายังดี เนื่องจากกลุ่มสินค้าค่อนข้างจับกลุ่มพรีเมียม และลูกค้าส่วนมากอยู่ในกรุงเทพฯ จึงอาจไม่ค่อยได้รับผลกระทบมากนัก.
นายกิจธวัช ฤทธีราวี กรรมการผู้จัดการ บริษัท แอมเวย์ (ประเทศไทย) จำกัด เปิดเผยว่า จากปัญหาราคาพืชผลทางการเกษตรที่ลดลง ส่งผลให้ผลิตภัณฑ์ของบริษัทที่เกี่ยวข้องกับการเกษตรมียอดขายที่ปรับตัวลงตามไปด้วย
กิจธวัช ฤทธีราวี,แอมเวย์,แอมเวย์เน็กซ์,เศรษฐกิจ,กลุ่มพรีเมียม,ข่าว,ไทยรัฐฉบับพิมพ์